REPUBLIKA SLOVENIJA

VLADA REPUBLIKE SLOVENIJE PREDLOG

Številka:

V Ljubljani, dne \_\_\_\_\_\_\_\_\_\_\_\_\_\_

Na podlagi 93. člena v zvezi 42. členom Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo in 97/10) in drugega odstavka 11. poglavja Resolucije o nacionalnem programu varstva pred naravnimi in drugimi nesrečami v letih od 2016 do 2022 (Uradni list RS, št. 75/16) je Vlada Republike Slovenije na \_\_\_\_\_\_\_\_\_\_ redni seji dne \_\_\_\_\_\_\_ pod točko \_\_\_\_\_\_\_\_sprejela

**NAČRT VARSTVA PRED NARAVNIMI IN DRUGIMI NESREČAMI ZA LETO 2019**

1. UVOD

Načrt varstva pred naravnimi in drugimi nesrečami za leto 2019 je pripravljen v skladu s cilji, usmeritvami in nalogami, določenimi v Resoluciji o nacionalnem programu varstva pred naravnimi in drugimi nesrečami v letih od 2016 do 2022 (Uradni list RS, št. 75/16). Upoštevani so načrtovani najpomembnejši programi in aktivnosti ministrstev ter vladnih služb in sprejeti proračun Republike Slovenije za leto 2019.

Delovanje ministrstev in vladnih služb na področju varstva pred naravnimi in drugimi nesrečami v letu 2019 bo usmerjeno k uresničevanju temeljnih ciljev, določenih z nacionalnim programom, to je izboljšanje preventivnih aktivnosti na različnih področjih, povečevanje zmogljivosti opazovalnih omrežij, izboljšanje opremljenosti, učinkovitosti, racionalnosti in odzivnosti ob nesrečah, zlasti tistih, ki jih povzročajo vremenske ujme.

Vsi nosilci nalog in odgovornosti na področju varstva pred naravnimi in drugimi nesrečami na državni, regijski ali lokalni ravni morajo leta 2019 pri uresničevanju temeljnih ciljev in nalog iz nacionalnega programa varstva pred naravnimi in drugimi nesrečami zagotoviti, da se nadgradi dosežena raven pripravljenosti za odzivanje ter izvajanje zaščite, reševanja in pomoči ob naravnih in drugih nesrečah ter raven pri odpravi posledic nesreč.

1. TEMELJNI CILJI VARSTVA PRED NARAVNIMI IN DRUGIMI NESREČAMI

**CILJ 1**

Izhajajoč iz ocen tveganj nadaljevati uveljavljanje stališča, da se pri sprejemanju normativnih, organizacijskih, tehničnih in drugih ukrepov na posameznih področjih upoštevajo preventivni ukrepi, s katerimi se preprečuje nastanek nesreče oziroma se zmanjšajo njene posledice.

**CILJ 2**

Nadaljevanje dela pri usklajevanju ocen tveganj za posamezne nesreče in državne ocene tveganj, uveljavitev celovitega ocenjevanja zmožnosti za obvladovanje tveganj in pri spremljanju načrtovanja za obvladovanje tveganj.

**CILJ 3**

Nadaljevanje dela pri določitvi ocen ogroženosti zaradi naravnih in drugih nesreč, na podlagi katerih se v načrtih zaščite in reševanja načrtuje odzivanje na nesreče.

**CILJ 4**

Nadaljevanje načrtnega povečevanja zmogljivosti in robustnosti opazovalnih omrežij za pravočasno napovedovanje, odkrivanje ter spremljanje nevarnosti naravnih in drugih nesreč, zlasti pa načrtno posodabljanje in povečevanje opazovalnih omrežij za spremljanje potresne dejavnosti. Čim bolj bomo poskušali izkoristiti možnosti sodobnih informacijsko-komunikacijskih tehnologij pri napovedovanju, odkrivanju in spremljanju nevarnosti naravnih in drugih nesreč na nacionalni in evropski ravni.

**CILJ 5**

Nadaljevanje reorganizacije sil za ZRP na državni, regijski in lokalni ravni ter v gospodarskih družbah, zavodih in drugih organizacijah glede na sprejete in načrtovane nove normativne in druge rešitve, še posebno zmanjšanje sestave Civilne zaščite in povečanje njene specializacije, povečanje sposobnosti za posebno zahtevne intervencije in za odzivanje na sodobne vire ogrožanja. Stalnica bodo prizadevanja za ustreznejšo ureditev statusa prostovoljnih reševalcev.

**CILJ 6**

Nadaljevanje ukrepov in aktivnosti za izboljšanje splošne pripravljenosti na naravne in druge nesreče, ki jih povzročajo sodobni viri ogrožanja, podnebne spremembe ter skrajševanje odzivnih časov tudi s posodobitvijo osebne in skupinske zaščitne reševalne opreme vseh reševalnih služb, vključno s posodobitvijo voznega parka s postopnim nakupom namenskih vozil za posamezne reševalne sestave.

**CILJ 7**

Nadaljevanje dograjevanja informacijsko-komunikacijske infrastrukture zaščite in reševanja s postavitvijo kombiniranega sistema državnih zvez TETRA in DMR, logističnih centrov, objektov za usposabljanje in drugih infrastrukturnih zmogljivosti z upoštevanjem prilagoditve delovanja varstva pred naravnimi in drugimi nesrečami morebitnim spremembam v organizaciji in delovanju lokalne samouprave.

**CILJ 8**

Dopolnjevanje organiziranosti, opremljenosti in usposobljenosti določenih reševalnih sestavov na ravni države in povečanje njihovih zmogljivosti za reševalno pomoč ob zahtevnih naravnih in drugih nesrečah na območju države oziroma razvoj in povečanje zmogljivosti teh sil za pomoč drugim državam, predvidoma na vsem območju Evrope oziroma za pomoč znotraj EU, vključno s certificiranjem določenih enot po zahtevanih standardih EU in OZN.

**CILJ 9**

Načrtno posodabljanje programov usposabljanja, priprava novih programov glede na vire ogrožanja in spremembe na področju organiziranja in opremljanja sil za zaščito, reševanje in pomoč, uvajanje sodobnih oblik usposabljanja, sodelovanje z izobraževalnimi institucijami na področju varstva pred naravnimi in drugimi nesrečami v drugih državah, nadaljevanje razvijanja in uvajanja modela prve psihološke pomoči za ogrožene v nesrečah ter za reševalce, usposabljanje komisij za ocenjevanje škode in priprava programov za predšolsko in šolsko mladino za pridobitev znanja in veščin s področja varstva pred naravnimi in drugimi nesrečami.

**CILJ 10**

Nadaljevanje neobveznih oblik usposabljanja prebivalcev za osebno in vzajemno zaščito, posebno s sodobno tehnologijo in aplikacijami (aplikacije za pametne telefone in spletne strani, kratki filmi na spletnih straneh YouTube, Facebook itn.). Izpopolnjevali in dopolnjevali bomo aktivnosti in oblike usposabljanj za predšolsko in šolsko mladino, ki so se pokazale kot ustrezne. Nadaljevali bomo tudi načrtno in organizirano obveščanje javnosti o morebitnih nevarnostih ter različne neobvezne oblike funkcionalnega usposabljanja za ZRP, še posebno za izvajanje osebne in vzajemne zaščite.

**CILJ 11**

Nadaljevanje raziskovalnih in razvojnih nalog ter projektov, katerih rezultati bodo odločilno pripomogli k ustreznemu izboljšanju informacijskega in komunikacijskega sistema, k večji učinkovitosti in odzivnosti na sodobne vire ogrožanja ter večnamenskosti uporabe različnih tehničnih in drugih sredstev ter opreme na področju varstva pred naravnimi in drugimi nesrečami.

**CILJ 12**

Nadaljevanje programov nacionalnega pomena za izboljšanje priprav na požare v naravnem okolju, za ukrepanje ob izbruhih nevarnih rastlinskih bolezni in škodljivcev, ob nenadnem onesnaženju morja in nenadnem velikem onesnaženju površinskih voda v povodjih, ob poplavah ter ob množičnih prometnih nesrečah in nesrečah v avtocestnih predorih ter ob vremenskih ujmah, posodabljanje gasilske zaščitne in reševalne opreme ter izenačevanje opremljenosti gasilskih in drugih reševalnih služb v občinah s slabšimi materialnimi možnostmi.

**CILJ 13**

Reorganiziranje službe nujne medicinske pomoči, vključno s helikoptersko nujno medicinsko pomočjo, in sicer z uvedbo dispečerskih centrov ter urgentnih centrov pri regijskih bolnišnicah, ki bodo skupaj z bolnišnicami sposobni v kratkem času sprejeti povečano število obolelih ali poškodovanih oseb.

**CILJ 14**

Dopolnjevanje organiziranosti reševalnih sestavov SV z usklajenim razvojem kadrovskih, tehničnih in drugih zmogljivosti ter različnimi oblikami izobraževanja, usposabljanja in sodelovanja na vajah državne ravni. SV bo kot pomemben dejavnik v sistemu VNDN s svojo pripravljenostjo, usposobljenostjo in organiziranostjo tudi v prihodnosti izvajala zakonsko opredeljene naloge sodelovanja pri ZRP ob naravnih in drugih nesrečah.

**CILJ 15**

Na področju varstva pred požarom tudi v prihodnosti razvijati stroko in normativne ureditve na različnih področjih, ki jih združuje Zakon o varstvu pred požarom. Poudariti je treba načrtovanje posegov v prostor in zagotavljanje zadostnih količin vode za gašenje. Povečati je treba vključevanje vsebin s področja varstva pred požari v izobraževalne vsebine na vseh ravneh. Dvigniti je treba raven izvajanja ukrepov varstva pred požarom na vseh ravneh in strukturah s poudarkom na analizi stroškov in koristi (tako imenovani cost benefit). Posebno je treba biti pozoren na vgrajene sisteme aktivne požarne zaščite in izvajalce posameznih ukrepov varstva pred požarom tudi z vidika pooblastil in prostega pretoka storitev na notranjem trgu. Z vidika prepoznavanja potreb in predvsem upravičenosti nekaterih preventivnih ukrepov varstva pred požarom je treba začeti izvajati aktivnosti na področju požarnega preiskovanja.

**CILJ 16**

Poskrbeti za nadaljnje izboljšanje mednarodnega sodelovanja in aktivno vlogo Slovenije na področju varstva pred naravnimi in drugimi nesrečami, skladno s sprejetimi dvostranskimi in večstranskimi sporazumi; prednostno s sosednjimi državami in ključnimi državami članicami EU ter kot razvojna pomoč državam Zahodnega Balkana; v regionalnih pobudah, prednostno v Jugovzhodni Evropi oziroma na Zahodnem Balkanu, znotraj sodelovanja držav Alpske, Podonavske in Jadransko-jonske makro regije; zagotavljanje nadaljnje aktivne vloge Slovenije v mehanizmu civilne zaščite EU ter razvoj področja skladno s sprejetimi smernicami in posameznimi sektorskimi predpisi (nesreče z nevarnimi snovmi, enotna evropska številka za klic v sili 112 idr.), prednostno tudi v obliki sodelovanja v evropskih projektih; krepitev sodelovanja v okviru Združenih narodov, predvsem na področju zmanjševanja tveganj v vseh fazah obvladovanja nesreč, skladno s Sendajskim okvirnim akcijskim načrtom za zmanjšanje tveganj nesreč za obdobje 2015–2030; sodelovanje v Natu na področju civilnega kriznega načrtovanja, sodelovanje v drugih mednarodnih okvirih glede na zmožnosti.

**CILJ 17**

Vzpostaviti učinkovit usklajevalni mehanizem za nadaljnje uspešno sodelovanje Slovenije v mednarodnih reševalnih operacijah in dajanje pomoči drugim državam ob večjih nesrečah, skladno z zmožnostmi ter prednostno znotraj mehanizma civilne zaščite EU ter sistema OZN za odzivanje na nesreče.

1. NALOGE PO POSAMEZNIH PODROČJIH

| **Zap.št.** | **Naloga** | **Izvajanje****cilja** | **Nosilec** | **Sodelujoči** | **Ocena****vrednosti (EUR)** | **Proračunska postavka** | **Rok****uresničitve** |
| --- | --- | --- | --- | --- | --- | --- | --- |
| **1 PREVENTIVNE DEJAVNOSTI** |
|  | Osveščanje prebivalcev za izvajanje preventivnih ukrepov in ukrepov osebne ter vzajemne zaščite in usposabljanje strokovne javnosti. | 1 in 10 | MO, URSZR |  | Posebna namenska sredstva niso predvidena |  | December2019 |
|  | Ažuriranje ocen tveganja za nesreče, ocen zmožnosti obvladovanja tveganj za nesreče, koordiniranje. | 2 | MO, URSZR | Ministrstva | Posebna namenska sredstva niso predvidena |  | December2019 |
|  | Sistemske spremembe pri vgrajenih sistemih aktivne požarne zaščite. | 15 | MO, URSZR | IRSVNDN | Posebna namenska sredstva niso predvidena |  | December2019 |
|  | Izdaja strokovne revije Ujma. | 1 | MO, URSZR |  | 30.000 | 153179 | December2019 |
|  | Ukrepi Programa razvoja podeželja 2014–2020:* naložbe v preprečevanje in blaženje posledic naravnih nesreč na kmetijskih gospodarstvih, in sicer v nakup in postavitev mrež proti toči ter rastlinjakov, ureditev novih ter tehnološke posodobitve obstoječih namakalnih sistemov, ki so namenjeni enemu uporabniku in nakup namakalne opreme;
* naložbe v infrastrukturo, povezane z razvojem in prilagoditvijo kmetijstva in gozdarstva-ureditev novih ter tehnološke posodobitve obstoječih namakalnih sistemov, ki so namenjeni več uporabnikom.
 | 1 in 12 | MKGP |  | 10.000.000 | 140021 in140022 | December 2020 |
|  | Svetovanje na področju naravnih nesreč:* seznanjanje kmetovalcev z možnostjo zavarovanja kmetijske pridelave in obveščanje o novostih v zvezi s tem
* seznanjanje kmetovalcev s preventivnimi ukrepi pred naravnimi nesrečami in možnostmi blaženja posledic naravnih nesreč
* priprava tehnoloških navodil za ukrepe po naravnih nesrečah glede na vrsto in obseg naravne nesreče,
* individualno svetovanje agrotehničnih ukrepov za zmanjšanje škode po naravni nesreči,
* spremljanje stanja na terenu in zbiranje podatkov o škodi v kmetijstvu po naravnih nesrečah. ter pomoč pri ocenjevanju škode po naravnih nesrečah.
 | 1 in 12 | MKGP | KGZS inJavna služba kmetijskega svetovanja | 105.000 | 256010 in131710 | December 2019 |
|  | Sofinanciranje zavarovalne premije za zavarovanje:* primarne kmetijske proizvodnje, in sicer za zavarovanje posevkov, nasadov in plodov pred nevarnostjo toče, požara, udara strele, pozebe, poplave in viharja,
* živali na kmetijskem gospodarstvu pred nevarnostjo pogina zaradi bolezni, zakola živali na kmetijskem gospodarstvu z veterinarsko napotnico ali usmrtitve živali zaradi bolezni in ekonomskega zakola zaradi bolezni ter
* gojitve vodnih živali v ribogojnih objektih za primer pogina zaradi bolezni.
 | 1 in 12 | MKGP |  | 3.900.000 | 952810 | December 2019 |
|  | Financiranje izvedbe protipožarnih ukrepov v požarno ogroženih gozdovih: * gradnja in vzdrževanje protipožarnih presek, zidov in protipožarnih stez na Krasu in gozdovih z zelo veliko in veliko požarno ogroženostjo,
* nabava in postavljanje protipožarnih tabel in objava drugih opozoril za požarno ogroženost gozdov;
 | 12 | MKGP | ZGS | 150.000 | 632910 | December 2019 |
|  | Potekale bodo aktivnosti za posodobitev Smernic za delovanje sistema nujne medicinske pomoči ob množičnih nesrečah. | 1 in 13 | MZ | SZD, Sekcija UZN/MRMI – Ukrepanje zdravstva obvelikih nesrečah | 5.000 | 6856 | December 2019 |
|  | Priprava Smernic za delovanje služb NMP ob kemijskih, bioloških, radioloških in jedrskih nesrečah - postopkovnik, tisk. | 1 in 13 | MZ | NIJZ,URSVS,URSK inZZ | 5.000 | 6529 | December 2019 |
|  | Izdelava Načrta ukrepanja in ravnanja v primeru naravne ali druge nesreče za izbran muzej – izdelava testnega primera. | 1 | MK | Slovensko združenje za požarno varstvo,Zavod za varstvo kulturnodediščine Slovenije inzbrani muzej | Posebna namenska sredstva niso predvidena |  | December 2019 |
|  | Oblikovanje predloga sistemske rešitve, ki bi omogočila nemoteno preskrbo z električno energijo in bo določila naloge ključnih deležnikov elektro operaterjev ELES in SODO, Agencije za energijo, EDP ter dobaviteljev električne energije, vključno z določitvijo virov in plačnikov dodatnih stroškov zaradi oskrbe s pomočjo električnih agregatov. | 1 in 6 | ELES | EDP,SODO,MZI inAgencija za energijo | Posebna namenska sredstva niso predvidena |  | December 2019 |
|  | Pregled obratov, ki imajo okoljevarstveno dovoljenja.(Sklep Vlade RS z dne 25. 7. 2017). | 16 | Inšpektorati RS za: VNDN, okolje in prostor, kemikalije,Infrastrukturo in ARSO |  | Posebna namenska sredstva niso predvidena |  | December 2019 |
|  | Ukrepi za zmanjšanje požarne ogroženosti proge na odseku Divača–Koper (gradnja dodatnih protipožarnih zidov, protipožarna zaščita brežin, vgradnja javljalnikov toplotnih preobremenitev tekalnih elementov pred odseki proge z veliko in zelo veliko požarno ogroženostjo, nadzirani požigi mrtve vegetacije v progovnem in požarnem varnostnem pasu, vzpostaviti omejitve začasne ali trajne ter drugi redni preventivni ukrepi varstva pred požarom). | 5 | DRSI | SŽ – infrastruktura,ObalnaGZ Koper inKraška GZ | 600.000 | Projekt2431-18-0134 Zamenjave-vzdrževanje železniške infrastrukturePP 153192 - Vzdrževanje železniške infrastrukture | Gradnjaprotipožar-nih zidov,december2020 |
| **2 OPAZOVALNI, INFORMACIJSKI, KOMUNIKACIJSKI, LOGISTIČNI IN DRUGI SISTEMI** |
|  | Prenova in vzpostavitev sistema javnega alarmiranja na območjih pomembnega vpliva poplav (postavitev 98 siren javnega alarmiranja na območjih pomembnega vpliva poplav) (projekt, za katerega so predvidena kohezijska sredstva). | 4 | MO, URSZR | MOP | 1.499.400 | 160034 in160035 | December 2020 |
|  | Izgradnja sistema TETRA kot dela celotnega hibridnega sistema digitalnega radijskega omrežja državnih organov. Na sistemski ravni se bo TETRA povezal z radijskim sistemom DMR. | 7 | MNZ,Policija | MZ inMO, URSZR | Cena vmesnika na strani sistema TETRA je že vključena v nov projekt TETRA | 9612  | Maj2020 |
|  | Dograditev enotnega digitalnega radijskega omrežja državnih organov Republike Slovenije – sistem DMR. | 7 in 13 | MZ | MO, URSZR | 1.180.356 | 3564 in 875 | December 2019 |
|  | Vzpostavitev dispečerske službe zdravstva z dispečerskima centroma Ljubljana in Maribor. | 7, 8 in 13 | MZ | UKC LJ | 3.065.340 | 3564 in 875 | December 2019 |
|  | Nadgradnja cestno-vremenskega informacijskega sistema s specifičnimi modeli za napovedovanje stanja cestišča ter za opozarjanje na možnost pojava poledice in žleda, kakor tudi nadgradnja vremenskega informacijskega sistema za področje železniške infrastrukture, ki bi ga uporabljal tudi upravljavec. Vzpostavljena bo mreža točk, za katere se bo pripravljala zelo kratkoročna avtomatizirana napoved.V sklopu cestno–vremenskega sistema je bil vzpostavljen informacijski sistem, ki za vsako geografsko točko na ozemlju Republike Slovenije projicira kratkoročno vremensko napoved za 12 ur vnaprej z meteorološkimi parametri kot so temperatura zraka, temperatura tal, temperatura rosišča, relativna vlažnost zraka, veter, količina padavin in vrsta padavin. Takšni podatki omogočajo izvajalcu zimske službe lažje in bolj natančno odločanje glede izvajanja zimske službe in s tem povezano manjše tveganje za nenadni pojav poledice na posameznih delih vozišča.Informacijski sistem zajema podatke cestno–vremenskih postaj kot tudi meteoroloških izračunov ARSO. Podatki, zabeleženi na cestno–vremenskih postajah, so dostopni tudi ARSO.Cilj za v naprej je povečanje količine cestno–vremenskih podatkov in s tem povezano povečati natančnost projekcije vremenskih pojavov. | 4 in 11 | DRSI | MO, URSZR inARSO | 50.000 | 403610 | Trajna naloga |
| 20.000 | Projekt 2431-17-0066 intervencijski ukrepi |
| **3 ZMOGLJIVOSTI IN SILE ZA ZAŠČITO, REŠEVANJE IN POMOČ** |
|  | **a. Ocene ogroženosti (tveganj) in načrti zaščite ter reševanja** |
|  | Priprava in posodabljanje ocen ogroženosti in načrtov zaščite ter reševanja za primer jedrske in radiološke nesreče, žleda, potresa, nevarnih snovi. | 3 | MO, URSZR | Ministrstva | Posebna namenska sredstva niso predvidena |  | December 2019 |
|  | Izdelava novega Načrta dejavnosti MNZ ob velikih požarih v naravnem okolju. | 3 | MNZ | Policija | Posebna namenska sredstva niso predvidena |  | Januar 2019 |
|  | Posodobitev ocene tveganja za terorizem. | 3 | MNZ | Državni koordinacijski organ | Posebna namenska sredstva niso predvidena |  | Junij 2019 |
|  | Ažuriranje vseh načrtov dejavnosti Ministrstva za notranje zadeve. | 3 | MNZ | Policija | Posebna namenska sredstva niso predvidena |  | December 2019 |
|  | Posodobitev koncepta in ažuriranje načrtov dejavnosti policijskih uprav ob naravnih in drugih nesrečah. | 3 | Policija | MNZ DPDVN SVN | Posebna namenska sredstva niso predvidena |  | December 2019 |
|  | **b. Zaloge materialnih sredstev** |
|  | Izvedba javnih naročil za vzdrževanje, popolnitev in dopolnitev DRMS ter sredstev in opreme državnih enot (po finančnem načrtu). | 6 in 12 | MO, URSZR |  | 3.438.780 | 5844 | November 2019 |
|  | **c. Sile za zaščito, reševanje in pomoč** |
|  | Vzdrževanje pripravljenosti enote za iskanje in reševanje v jamah (CSAR) za evropski prostovoljni nabor vnaprej odrejenih zmogljivosti držav članic v mehanizmu Unije za CZ. | 8 | MO, URSZR | Jamarska reševalna služba  | 40.000 | 170232 in170233 | December 2019 |
|  | Izvajanje projekta za povečevanje zmogljivosti ob poplavah – enote za prečrpavanje večjih količin vode (projekt HCP). | 5 in 8 | MO, URSZR | GZS inSGRZS | 2.500.000  | Projekt še ni odobren (ni PP) | December 2025 |
|  | Priprava in izvedba javnega naročila za nakup dekontaminacijskih postaj za GEŠP in CZ. | 6 | MO, URSZR | MO,GEŠP,ELME,MEEL,ZVD inSV  | 500.000 | Požarni sklad,5844 | December 2020 |
|  | Nabava osebne in skupinske zaščitne opreme za izvajanje ukrepa varstva pred NUS.  | 1, 6 in 8 | MO, URSZR |  | 300.000 | 5844 | December 2019 |
|  | Nabava specialistično – tehnične opreme za potrebe izvajanja ukrepa varstva pred NUS. | 1, 6 in 8  | MO, URSZR |  | 700.000 | 5844 | December 2020 |
|  | Zagotavljanje razpoložljivosti, opremljenosti, usposobljenosti in popolnjenosti sil za zaščito reševanje in pomoč ter organizacijsko-tehničnih pogojev za njihovo delovanje/ukrepanje ob nesrečah. | 6 in 8 | MO, URSZR | Sile za ZRP | 8.300.000 | 6309 | December 2019 |
|  | Identifikacija žrtev množičnih nesreč, posodobitev in uskladitev identifikacijskega postopka. | 5 in 8 | MO, URSZR | ISM,Policija,Delovna skupina za identifikacijo žrtev množičnih nesreč inUKP GPU | Posebna namenska sredstva niso predvidena |  | December 2019 |
|  | Sodelovanje z Slovensko policijo na osnovi medsebojnega sporazuma o sodelovanju (sporazum MORS – MNZ). | 1, 6 in 8  | MO, URSZR | Policija  | 20.000 | 153179 | December 2019 |
|  | Izvajanje operativnih ukrepov varstva pred NUS na območju RS.  | 1, 6 in 8 | MO, URSZR | DEvNUS, Policija inSV | 700.000 | 6278 | December 2019 |
|  | Zagotavljanje psihološke pomoči pripadnikom sil za zaščito, reševanje in pomoč. | 6 in 8 | MO, URSZR | Služba za psihološko pomoč inRKS | 10.000 | 6278 | December 2019 |
|  | Oblikovanje predloga spremembe dejavnosti širšega pomena. | 5 in 8 | Delovna skupina za GEŠP | MO, URSZR, ZSPG inGZS | Posebna namenska sredstva niso predvidena |  | December 2019 |
|  | Nadgradnja organizacije in vodenja večjih iskalnih akcij pogrešanih oseb v sodelovanju z enotami za zaščito, reševanje in pomoč (vodniki reševalnih psov, GRS, JRS, gasilci). | 8 | MNZ,Policija | MO, URSZR insile ZRP | Posebna namenska sredstva niso predvidena |  | December 2019 |
|  | Za potrebe ukrepanja ob kemijskih, bioloških, radioloških in jedrskih nesrečah bo pregledana in dokupljena osebna varovalna oprema za zdravstvene delavce. | 6 in 13 | MZ | ZZ | 70.000 | 6529 | December 2019 |
|  | Nakup ekološkega plovila za varovanja obalnega morja, ki bo ob onesnaženju morja sposobno pobrati do 15 m3 zaoljenih vod in trdih delcev. | 8 in 12 | URSP | URSZR | 1.520.000 | 383010 – Oprema za varnost pomorskega prometa in 140090 – Nakup opreme – sredstva odškodnin | Januar 2019 |
|  | Identifikacija primernih prostorov za selitev centralnega reševalnega skladišča, edinstvenega jamarskega katastra, knjižnice in arhiva. | 7 | JZS | MOP inMO, URSZR | 8.000 |  | December 2019 |
|  | Izvajanje postopkov za vzpostavitev regijskega reševalnega centra Murska Sobota. | 1, 5, 6, 8, 11, 12 in 15 | Mestna občina Murska Sobota | Čezmejniprojekt SLO, HR, A,MO, URSZR | 10.000 |  | December 2025 |
|  | Nakup zaščitno-reševalne opreme za posredovanje ob nesrečah v predorih Sten in Ljubelj (dogovor DRSI in URSZR). | 6 in 12 | DRSI | MO, URSZR | 60.431 | 403810 | December 2019 |
|  | Oblikovanje predloga rešitve ter nakup opreme za posredovanje ob nesrečah v daljših železniških predorih (npr. Karavanke, Bohinjski predor in Semič) oziroma železniški infrastrukturi v Sloveniji. | 6 in 12 | DRSI | MO, URSZR indelovna skupina | 300.000 | 153192 | December 2019 |
|  | Posodabljanje osebne in specialne reševalne opreme za reševanje iz jam in izza sifonov, sotesk, žičnic ter visokih objektov in drugih težko dostopnih območij ter posodobitev voznega parka s postopno nabavo novih namenskih vozil za posamezne reševalne centre Jamarske reševalne službe. | 6 in 8 | JZS | MO, URSZR | 70.000 | 63098833 | December 2019 |
|  | Nadaljevali se bosta izpopolnjevanje in vzdrževanje hidrološkega prognostičnega sistema za sprotno napovedovanje pretokov rek v Sloveniji. | 4 | MOP, ARSO |  | 25.000 | Sredstva planirati za 2020 | December 2022 |
|  | Uvedba nadgradnje operativnega prenosa hidroloških napovedi in napovedi visokovodnih razmer v barvni kodi ter hidroloških opozoril z ARSO na CORS ter njihovo vključevanje v redne in izredne biltene ter posredovanje opozoril do lokalne ravni. | 4 | MOP, ARSO | MO, URSZR | Posebna namenska sredstva niso predvidena |  | Februar 2019 |
| **4 IZOBRAŽEVANJE IN USPOSABLJANJE** |
|  | Izvedba vaj državnega pomena, in regijskih vaj. | 9 | MO, URSZR | MZ,ZZ, SZD, Sekcija UZN/MRMI –Ukrepanje zdravstva ob velikih nesrečahministrstva, občine,društva, organizacije,zdravstveni zavodi | 45.00020.000 | 153179 in62786529 (MZ) | December 2019 |
|  | Proučena bo možnost dopolnitev učnih programov in tečajev za prostovoljne in poklicne gasilce z vsebinami varstva kulturne dediščine. | 9 | MO, URSZR | MK,GZS,ZSPG,ZVKDS inSZPV | Posebna namenska sredstva niso predvidena |  | December 2020 |
|  | Izvedba štabne vaje EU za module civilne zaščite, za enote za tehnično podporo in pomoč ter za ekipe EU za oceno stanja. | 9 | MO, URSZR |  | 39.500 | 130140 | December 2019 |
|  | Izvedba temeljnih tečajev EU za module (MBC) in za tehnične strokovnjake (TEC) - 12 tečajev. | 9 | MO, URSZR |  | 650.000 | 9974 | December 2019 |
|  | Izvedba tečajev EK in UN za strokovnjake za ukrepanje ob okolijskih nesrečah in upravljanja nastanitvenih centrov. | 9 | MO, URSZR |  | 86.000 | 170232 in170233 | December 2019 |
|  | Izvedba usposabljanja 26. generacije kandidatov za pridobitev poklica gasilec. | 14 | MO, URSZR | ZSPG,PGE, | 168.000 | 5888 in6551 | Junij2019 |
|  | Permanentno usposabljanje zaupnikov in pripadnikov Službe za psihološko pomoč. | 8 in 9 | MO, URSZR | PGE,GZS,RKS in reševalne službe | 5.000 | 5888 in6551 | December 2019 |
|  | Izvedba usposabljanj pripadnikov sil za ZRP. | 8 in 9 | MO, URSZR | sile za ZRP | 50.000 | 63096278 | December 2019 |
|  | Organizacija in izvedba usposabljanj pripadnikov DEvNUS, policije in SV v RS. | 1, 6 in 8 | MO, URSZR | DEvNUS, policija inSV | 50.000 | 6278 | December 2019 |
|  | Usposabljanje policistov in delavcev MNZ o sistemu varstva pred naravnimi in drugimi nesrečami, usposabljanje novoimenovanih članov regijskih štabov in ter sodelovanje enot policije na vajah državnega, regijskega in lokalnega pomena sistema varstva pred naravnimi in drugimi nesrečami, skladno z letnim načrtom URSZR in lokalnih skupnosti. | 8 | MNZ,Policija | URSZR | 10.000 | 5572  | December 2019 |
|  | Izvedba posveta na temo zaščite in reševanja kulturne dediščine pred požarom. | 9 in 10 | MK | Slovensko združenje za požarno varstvo,Zavod za varstvo kulturne dediščine Slovenije, Posavski muzej Brežice,pristojna gasilska organizacija | Posebna namenska sredstva niso predvidena |  | December 2019 |
|  | Izvedba usposabljanja zdravstvenih delavcev za ukrepanje ob kemijskih, bioloških, radioloških oz. jedrskih nesrečah. | 9 in 13 | MZ, URSK | SZD,Sekcija UZN/MRMI – Ukrepanje zdravstva ob velikihnesrečah | 55.000 | 6529 in3522 | Maj 2019December 2019 |
|  | Izvedba strokovno izobraževalno tekmovanje ekip nujne medicinske pomoči Slovenije, kjer udeleženci opravijo teoretični in praktični preizkus znanja. Usposabljajo se iz ukrepanja v primeru nujnih stanj na terenu, v učnih delavnicah in na simulatorjih ter vaja množične nesreče. | 9 in 13 | Izbrani izvajalec | MZ inZZ | 15.000 | 6856 | September 2019 |
|  | Izvedba večdnevnega tečaja po evropskem modelu načrtovanja in ukrepanja zdravstvenih zavodov v primeru velikih nesreč (MACSIM - Mass Casulty Simulation System), ki zagotavlja znanja iz načrtovanja in izvajanja ukrepov na primarni, sekundarni in terciarni ravni zdravstvene dejavnosti za primer nesreč z velikim številom poškodovanih. | 9 in 13 | Slovensko zdravniško društvo – Sekcija Ukrepanje zdravstva ob velikih nesrečah | MZ,ZZ inMO,URSZR | 15.000 | 6856 | Januar 2019 |
| **5 RAZVOJ IN RAZISKAVE** |
|  | Oblikovanje celovitega modela vodenja odziva na nesreče za vse ravni vodenja na področju zaščite, reševanja in pomoči v Republiki Sloveniji – ICS. | 5 | MO, URSZR |  | 90.000 | 180027 | Marec2019 |
|  | Raziskovalna naloga »Permanentno usposabljanje in psihofizični preskus gasilca 2 (PUP PG 2) « . | 11 | Odbor za razpolaganje s sredstvi požarnega sklada | MO, URSZR | 7.061 | 4791 | December 2019 |
|  | Oblikovanje predloga rešitve za enotno poročanje o porabljenih sredstvih, škodi in drugih okoliščinah ob naravnih in drugih nesrečah po vzoru formatiranih sporočil. | 7 | MNZ,Policija | MOP,MO, URSZR,MZ – NMP inSile za ZRP | Posebna namenska sredstva niso predvidena |  | December 2019 |
|  | Priprava tehničnih specifikacij in usmeritev za projektiranje, izvedbo in vzdrževanje sistemov za zaščito pred hribinskimi podori. | 11 | DRSI | DRI z zunanjimi sodelavci | 110.000 | 135010-420801 | December 2019 |
|  | Izdelava karte ogroženosti zaradi inženirsko geološko pogojenih nevarnosti pred hribinskimi podori širšega zalednega območja državnih cest in železnic. | 11 | DRSI | DRI,GeoZS | 80.000 | 135010-420801 | December 2020 |
| 30.000 | Projekt 2431-17-0066 Intervencijski ukrepi |
| **6 ODPRAVLJANJE POSLEDIC NARAVNIH NESREČ** |
|  | Ukrepi Programa razvoja podeželja 2014–2020: • podpora za odpravo škode v gozdovih zaradi gozdnih požarov ter naravnih nesreč in katastrofičnih dogodkov - žled (v okviru ukrepa se izvaja sanacija gozdov po naravnih ujmah). | 1 in 12 | MKGP | ZGS | 4.200.000 Za leto 2019 | 140021 in140022 | December 2020 |
| **7 MEDNARODNO SODELOVANJE** |
|  | Zagotavljanje pomoči ob večjih nesrečah v tujini – na dvostranski ravni ali prek mednarodnih mehanizmov za usklajevanje pomoči, prednostno prek mehanizma civilne zaščite EU. | 16 | MO, URSZR | Sile ZRP,MZZ inMF | Sredstva iz proračunske rezerve po odločitvi Vlade RS |  | December 2019 |
|  | Izvedba programov sodelovanja s sosednjimi državami in obmejnimi regijami, v skladu z letnim programom dela skupnih odborov s Koroško, Štajersko in Furlanijo-julijsko krajino ter mešanih komisij ter podkomisij s Hrvaško in Madžarsko, sodelovanje z drugimi državami. | 16 | MO, URSZR | MZZ,MZI,MKGP inMOP | 40.000 | 8833 | December 2019 |
|  | Sodelovanje z državami Zahodnega Balkana - zagotavljanje razvojne pomoči na področju varstva pred naravnimi in drugimi nesrečami. | 16 | MO, URSZR | MZZ | 15.000 | 8833 | December 2019 |
|  | Izvajanje aktivnosti na področju civilne zaščite v okviru EU:v procesu sprejemanja zakonodajnih aktov in aktivno sodelovanje v mehanizmu Unije na področju civilne zaščite (preventiva, pripravljenost in odziv). | 16 | MO, URSZR | Sile ZRP inMinistrstva | 40.000 | 8833 | December 2019 |
|  | Sodelovanje v Pobudi za pripravljenost na nesreče in njihovo preprečevanje in aktivno sodelovanje v okviru Projekta izobraževanja in usposabljanja DPPI SEE. | 16 | MO, URSZR | MZZ | 30.000 | 8833 | December 2019 |
|  | Sodelovanje z Združenimi narodi: z Uradom Združenih narodov za zmanjševanje tveganj nesreč (UN ISDR) pri uresničevanju Sendajskega okvira za zmanjšanje tveganj nesreč 2015-2030; v strokovni skupini INSARAG in sistemu UNDAC; v Konvenciji o čezmejnih učinkih industrijskih nesreč; drugo. | 16 | MO, URSZR | Ministrstva | 10.000 | 8833 | December 2019 |
|  | Sodelovanje v NATO - področje civilnega kriznega načrtovanja). | 16 | MO, URSZR | Sile za ZRP in MZZ | 7.000 | 8833 | December 2019 |
|  | Sodelovanje v mednarodnih strokovnih združenjih (EFSCA, EENA ter drugih strokovnih srečanjih). | 16 | MO, URSZR | Ministrstva | 15.000 | 8833 | December 2019 |
|  | Udeležba na mednarodnih simpozijih, konvencijah, sejmih in usposabljanjih s področja varstva pred NUS in drugih strokovnih področij. | 1, 6 in 8 | MO, URSZR | Policija inSV | 15.000 | 8833 | December 2019 |
|  | ProtecHT2save – Ocena tveganj in trajnostna zaščita kulturne dediščine v spreminjajočem se okolju. | 1, 2 in 16 | Občina Kočevje | Inštitut za atmosferske vede in podnebje – Nacionalni raziskovalni svet iz Bologne | 161.185 | 3518032 | Junij 2020 |

1. ZAKLJUČEK

Programe in naloge iz državne pristojnosti, določene v tem načrtu, upoštevajo pri svojem delovanju nevladne organizacije, ki delujejo v skladu s predpisi v sistemu varstva pred naravnimi in drugimi nesrečami, ter občine pri sprejemanju svojih programov varstva pred naravnimi in drugimi nesrečami.

Vlada Republike Slovenije bo po potrebi ta načrt med letom še dopolnila.

 Stojan Tramte,

 GENERALNI SEKRETAR

**Uporabljene kratice nosilcev in sodelujočih:**

ARSO – Agencija RS za okolje

DRI - DRI upravljanje investicij

DRSI - Direkcija RS za infrastrukturo

DRSV - Direkcija RS za vode

DTP - Državna tehnična pisarna Tolmin

EDP – Elektro distribucijska podjetja

ELES - Sistemski operater prenosnega omrežja na območju Republike Slovenije

ELME - Inštitut Jožef Štefan - Ekološki laboratorij z mobilno enoto

GeoZS - Geološki zavod Slovenije

GEŠP – Gasilske enote širšega pomena

GPU – generalna policijska uprava

GRZS - Gorska reševalna zveza Slovenije

GZ – gasilska zveza

GZS – Gasilska zveza Slovenije

HNMP - Helikopterska nujna medicinska pomoč

IRSVNDN - Inšpektorat RS za varstvo pred naravnimi in drugimi nesrečami

JZS - Jamarska zveza Slovenije

KGZS - Kmetijsko gozdarska zbornica Slovenije

MDDSZ - Ministrstvo za delo, družino, socialne zadeve in enake možnosti

MEEL - Zavod za zdravstveno varstvo Maribor - Mobilna enota ekološkega laboratorija

MF – Ministrstvo za finance

MGRT - Ministrstvo za gospodarski razvoj in tehnologijo

MK - Ministrstvo za kulturo

MKGP - Ministrstvo za kmetijstvo, gozdarstvo in prehrano

MNZ – Ministrstvo za notranje zadeve

MO – Ministrstvo za obrambo

MOP - Ministrstvo za okolje in prostor

MZ – Ministrstvo za zdravje

MZI – Ministrstvo za infrastrukturo

MZZ – Ministrstvo za zunanje zadeve

NIJZ – Nacionalni inštitut za javno zdravje

NMP – Nujna medicinska pomoč

PGE – Poklicna gasilska enota

PGE – Poklicne gasilske enote

RKS – Rdeči križ Slovenije

SGRZS - Skupnost gasilsko reševalnih zavodov Slovenije

Sile ZRP – Sile za zaščito, reševanje in pomoč

SODO - Sistemski operater distribucijskega omrežja

SOS - Skupnost občin Slovenije

SV – Slovenska vojska

SZD - Slovensko zdravniško društvo

SZD, Slovensko zdravniško društvo

SZPV - Slovensko združenje za požarno varstvo

SŽ – družba SŽ-Infrastruktura, d.o.o

TKI - TKI Hrastnik - Enota za zaščito in reševanje ob nesrečah s klorom

UKC – Univerzitetni klinični center

UKC Ljubljana – Univerzitetni klinični center Ljubljana

UKP - Uprava kriminalistične policije

URSJV - Uprava RS za jedrsko varnost

URSK - Urad Republike Slovenije za kemikalije

URSP - Uprava RS za pomorstvo

URSVS - Uprava Republike Slovenije za varstvo pred sevanji

URSZR Uprava RS za zaščito in reševanje

UVHVVR - Uprava za varno hrano, veterinarstvo in varstvo rastlin

UzP – Uprava za pomorstvo

ZAG - Zavod za gradbeništvo

ZGS – Zavod za gozdove Slovenije

ZMOS - Združenje mestnih občin Slovenije

ZOS - Združenje občin Slovenije

ZRP – zaščito reševanje in pomoč

ZSPG - Združenje slovenskih poklicnih gasilcev

ZVD – Zavod za varstvo pri delu

ZVKDS - Zavod za varstvo kulturne dediščine Slovenije

ZZ – Zdravniška zbornica